14 “Yehowa mo Nyankopɔn mma ne mo. Monhwɛ na obi a wawu nti, moantwitwa mo ho akam anaa moanyi mo ani akyi nwi.*+2 Efisɛ woyɛ ɔman kronkron+ ma Yehowa wo Nyankopɔn, na Yehowa apaw wo de wo ayɛ ne man, n’agyapade titiriw* wɔ asaase so aman nyinaa mu.+3 “Nni akyiwade biara.+4 Mmoa a mubetumi awe ni:+ nantwi, oguan, apɔnkye,5 ɔwansan, ɔtwe, ɔkwadu, ewi, adowa, wuram guan, ne bepɔw so guan.6 Mubetumi awe aboa biara a ne nan mu apae abien na opuw wesaw.7 Mmoa a wopuw wesaw anaa wɔn nan mu apae a ɛnsɛ sɛ mowe ni: yoma, adanko, ne nkukuban, efisɛ wopuw wesaw de, nanso wɔn nan mu mpaee abien. Wɔn ho ntew mma mo.+8 Bio nso, monnwe prako, efisɛ ne nan mu apae abien de, nanso ompuw nwesaw. Ne ho ntew mma mo. Monnwe wɔn nam, na munnso wɔn afunu mu.9 “Nsu mu mmoa a mubetumi awe ni: Aboa biara a ntɛtɛw ne abona wɔ ne ho de, mubetumi awe.+10 Nea onni ntɛtɛw anaa abona de, monnwe. Ne ho ntew mma mo.11 “Mubetumi awe anomaa biara a ne ho tew.12 Nanso eyinom de, monnwe: ɔkɔre, ɔkɔrebia, opete tuntum,+13 ɔkompete, ɔkom, asansa ahorow nyinaa bi,14 kwaakwaadabi ahorow nyinaa bi,15 sohori, ɔpatu, asomfena, nkorɔma ahorow nyinaa bi,16 ɔpatu ketewa, ɔpatu asotenten, suborɔkokɔ,17 nsu so dabodabo, opete, ɛpo so anene,18 asukɔnkɔn, nsunoma ahorow nyinaa bi, asuakwaa, ne ampan.19 Afei nso, mmoa nketenkete* a wotu biara ho ntew mma mo. Monnwe.20 Mubetumi awe mmoa a wotu a wɔn ho tew nyinaa.21 “Ɛnsɛ sɛ mowe aboa funu biara.+ Mubetumi de ama ɔhɔho a ɔte mo nkurow* mu ama wawe, anaa mubetumi atɔn ama ɔman foforo muni. Moyɛ ɔman kronkron ma Yehowa mo Nyankopɔn.“Ɛnsɛ sɛ wonoa apɔnkye ba nam wɔ ne maame nufusu mu.+22 “Afe biara fa w’afuw mu nnɔbae nyinaa so ntotoso du du* bra.+23 Fa wo hwiit nkyem du mu baako, wo bobesa foforo nkyem du mu baako, wo ngo mu nkyem du mu baako, ne w’anantwi ne wo nguan mu mmakan bra baabi a Yehowa wo Nyankopɔn bɛpaw de ne din ato no.+ Fa bra bedi wɔ n’anim na ama woasua sɛ wubesuro Yehowa wo Nyankopɔn daa.+24 “Ebia na baabi a Yehowa wo Nyankopɔn de ne din bɛto no+ ware dodo sɛ wobɛsoa nneɛma no akɔ hɔ (efisɛ Yehowa wo Nyankopɔn behyira wo).25 Ɛba saa a, yɛ no sika na kyekyere kura kɔ baabi a Yehowa wo Nyankopɔn bɛkyerɛ no.26 Wudu hɔ a, fa sika no tɔ biribiara a wo kɔn bɛdɔ:* anantwi, nguan, mpɔnkye, bobesa anaa nsã foforo biara a ɛbow. Biribiara a wopɛ* no, fa bra bedi wɔ Yehowa wo Nyankopɔn anim, na wo ne wo fifo nyinaa ani nnye.+27 Na Lewifo a wɔwɔ mo nkurow mu no, mmu w’ani ngu wɔn so,+ efisɛ wɔannya kyɛfa anaa agyapade biara wɔ mo mu.+28 “Mfe abiɛsa biara ba awiei a, fa afe a ɛto so abiɛsa no nnɔbae a wunyae nyinaa mu nkyem du mu baako bra wo kurom.+29 Esiane sɛ Lewifo annya kyɛfa anaa agyapade biara wɔ mo mu nti, wɔne ahɔho a wɔabɛsoɛ mo mu, nnyanka, ne akunafo a wɔwɔ mo nkurow mu no bɛba abedi amee,+ na nea moyɛ nyinaa, Yehowa mo Nyankopɔn behyira so.+
Ase Hɔ Nsɛm
^ Nt., “moanyi mo ani ntam nwi.” Anaa “moanyi mo moma so nwi.”
twi_Latn twi_Latn twi_Latn